《月疑照颜色》
宋代·林希逸

苦忆君颜色，归期未有期。好风吹梦断，明月使人疑。

对影三人共，怀贤万里悲。徘徊如欲舞，恍惚与论诗。

蝶化凭谁诘，蟾留讶我痴。暮云樽酒在，只恐见无时。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。